sukhrobnurali/uzbek-legal-corpus huggingface dataset:
XALQARO SHARTNOMALARNI TASDIQLASH TOʻGʻRISIDA
(resolution, 2007-12-20)

1. Quyidagilar: Oʻzbekiston Respublikasi Hukumati bilan Polsha Respublikasi Hukumati oʻrtasida 2007-yil 2-oktabr kuni Toshkent shahrida imzolangan iqtisodiy hamkorlik haqidagi Bitim; Oʻzbekiston Respublikasi Hukumati bilan Birlashgan Arab Amirliklari Hukumati oʻrtasida 2007-yil 26-oktabr kuni Toshkent shahrida imzolangan investitsiyalarni ragʻbatlantirish va oʻzaro himoya qilish haqidagi Bitim; Oʻzbekiston Respublikasi Hukumati bilan Birlashgan Arab Amirliklari Hukumati oʻrtasida 2007-yil 26-oktabr kuni Toshkent shahrida imzolangan ikki yoqlama soliq solinishiga yoʻl qoʻymaslik hamda daromad va kapital soligʻi toʻlashdan boʻyin tovlashning oldini olish haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomalar kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnomalar yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
AHOLINI MUSTAQIL DAVLATLAR HAMDOʻSTLIGIGA AʼZO BOʻLGAN DAVLATLAR HUDUDIDA IShLAB ChIQARILAYOTGAN DORI-DARMON VOSITALARI, VAKSINA VA BOShQA IMMUNOBIOLOGIK DORILAR, TIBBIY BUYuMLAR VA TIBBIY TEXNIKA BILAN TAʼMINLASh TOʻGʻRISIDAGI BITIMNI (AShGABAT, 1993 YIL 24 DEKABR) DENONSATSIYA QILISh HAQIDA
(law, 2007-12-18)

1-modda. Aholini Mustaqil Davlatlar Hamdoʻstligiga aʼzo boʻlgan davlatlar hududida ishlab chiqarilayotgan dori-darmon vositalari, vaksina va boshqa immunobiologik dorilar, tibbiy buyumlar va tibbiy texnika bilan taʼminlash toʻgʻrisidagi Bitim (Ashgabat, 1993-yil 24-dekabr) denonsatsiya qilinsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“SIQISh KOMPRESSOR STANSIYASI QURISh BILAN POMUQ KONINI OBOD QILIShNI YAKUNLASh” INVESTITSIYa LOYIHASINI AMALGA OShIRISh ChORA-TADBIRLARI TOʻGʻRISIDA
(resolution, 2021-04-30)

Pomuq konidan gaz kondensatini qazib olish samaradorligini oshirish, gaz va kondensat qoldiqlari zaxiralarini yanada toʻliq chiqarib olish, tovarbop gazning standart talablariga mos sifatini taʼminlash maqsadida: 1. Quyidagilar maʼlumot uchun qabul qilinsin: “Siqish kompressor stansiyasi qurish bilan Pomuq konini obod qilishni yakunlash” investitsiya loyihasining (keyingi matnlarda “Loyiha” deb yuritiladi) dastlabki texnik-iqtisodiy asoslari Oʻzbekiston Respublikasi Vazirlar Mahkamasining 2007-yil 22-fevraldagi 68-f-sonli farmoyishi bilan tasdiqlangan; “Oʻzbekneftgaz” MXK tomonidan tanlov savdolari oʻtkazilgan va asosiy texnologik uskunalarni olib kelish uchun jami ekvivalenti 45,5 mln. dollarga teng (27,7 mln. yevro va 6,8 mln. dollar) miqdorda shartnomalar tuzilgan; mazkur Loyihani amalga oshirish uchun “Oʻzbekneftgaz” MXKga 21,0 mln. dollar miqdorida kredit berish shartlari Koreya taraqqiyot banki bilan kelishib olingan. 2. Belgilansinki, Loyihani moliyalashtirish: “Oʻzbekneftgaz” MXKning ekvivalenti 20,02 mln. dollarga teng shaxsiy mablagʻlari hisobidan; 1 yil imtiyozli davrni hisobga olgan holda, muddati 6 yil boʻlgan, qayta moliyalashtiruvchi bankning 1,0 %li marjasini qoʻshganda yillik 7,0 %li stavka bilan “Oʻzsanoatqurilishbank” AK orqali qayta moliyalashtiriladigan 20,6 mln. dollar miqdoridagi Oʻzbekiston Respublikasi Tiklanish va taraqqiyot jamgʻarmasi krediti hisobidan; 1,5 yil imtiyozli davrni hisobga olgan holda, muddati 5 yil boʻlgan, yillik Libor + 0,6 %li stavka bilan “Oʻzbekiston — Koreya taraqqiyot banki” orqali beriladigan 21 mln. dollar miqdoridagi Koreya taraqqiyot banki krediti hisobidan amalga oshiriladi. “Oʻzbekneftgaz” MXK qarz mablagʻlaridan maqsadli va samarali foydalanishga hamda Loyihani amalga oshirishga masʼul boʻlgan qarz oluvchi va ijro etuvchi organ hisoblanadi. Kreditlarni uzish va ularga foizlarni toʻlash bilan bogʻliq sarf-xarajatlar “Oʻzbekneftgaz” MXKning valyuta mablagʻlari hisobidan amalga oshiriladi. 3. Quyidagilar: “Siqish kompressor stansiyasi qurish bilan Pomuq konini obod qilishni yakunlash” loyihasi TIAning asosiy texnik-iqtisodiy parametrlari 1-ilovaga* muvofiq; Oʻzbekiston Respublikasi Tiklanish va taraqqiyot jamgʻarmasi hamda Koreya taraqqiyot banki kreditlari boʻyicha asosiy qarzni uzish va foizlar toʻlashning prognoz jadvallari 2 va 3-ilovalarga* muvofiq tasdiqlansin. 4. Koreya taraqqiyot banki ushbu Loyihani amalga oshirish doirasida Oʻzbekiston Respublikasi hududida toʻlov manbaidan undiriladigan daromad (foyda) soligʻi toʻlashdan ozod etilsin. 5. Oʻzbekiston Respublikasi Tiklanish va taraqqiyot jamgʻarmasi “Oʻzsanoatqurilishbank” AK va “Davarxitektqurilish” qoʻmitasi bilan birgalikda qarz mablagʻlaridan maqsadli va samarali foydalanish hamda pudratchilar tomonidan qurilish-montaj ishlarining sifatli bajarilishi ustidan qatʼiy nazoratni taʼminlasin. 6. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari E.R. Shoismatov zimmasiga yuklansin.
FAXRIY UNVONLAR UCHUN TOʻLOVLAR MIQDORINI OSHIRISH TOʻGʻRISIDA
(decree, 2026-03-30)

Mamlakatimiz ilm-fani, adabiyoti va sanʼatini, iqtisodiy va intellektual salohiyatini rivojlantirishga, Oʻzbekistonning xalqaro maydondagi obroʻ-eʼtiborini oshirish, xalqimizning madaniyati va maʼnaviyatini yuksaltirishga, sogʻlom va barkamol avlodni tarbiyalashga katta hissa qoʻshib kelayotgan shaxslarni munosib ragʻbatlantirish va qoʻshimcha ravishda moddiy qoʻllab-quvvatlash maqsadida: 1. 2008-yilning 1-yanvaridan boshlab davlatimizning faxriy unvonlariga sazovor boʻlgan shaxslar — “Xalq” va “Xizmat koʻrsatgan arbob” faxriy unvonlari egalari uchun berib kelinayotgan toʻlovlar bazaviy hisoblash miqdorining 2 barobari, “Xizmat koʻrsatgan” faxriy unvoni sohiblari uchun esa bazaviy hisoblash miqdorining 1 barobari miqdorida oshirilib, har oylik toʻlovlarning miqdori ilovaga* muvofiq tasdiqlansin. 2. Belgilab qoʻyilsinki, faxriy unvonlar egalariga, shu jumladan, Qoraqalpogʻiston Respublikasi faxriy unvon egalariga toʻlovlar har oyda quyidagi mablagʻlar hisobidan toʻlanadi: budjet tashkilotlarida mehnat faoliyatini amalga oshirayotgan shaxslarga — tegishli budjetlar hisobidan; xoʻjalik hisobidagi xoʻjalik yurituvchi subyektlarda mehnat faoliyatini amalga oshirayotgan shaxslarga — xoʻjalik yurituvchi subyektlarning oʻz mablagʻlari hisobidan; pensiya oluvchilarga — pensiya tayinlangan tashkilot orqali respublika budjeti va Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi mablagʻlari hisobidan; nafaqa oluvchilarga — Oʻzbekiston Respublikasi Prezidenti huzuridagi Ijtimoiy himoya milliy agentligi tomonidan respublika budjeti mablagʻlari hisobidan amalga oshiriladi. 3. Oʻzbekiston Respublikasi Vazirlar Mahkamasi oʻn kun muddatda faxriy unvonlar egalariga toʻlovlarni tayinlash va amalga oshirish tartibini tasdiqlasin. 4. Oʻzbekiston Respublikasi Adliya vazirligi mutasaddi vazirlik va idoralar bilan birgalikda bir oy muddatda qonun hujjatlariga ushbu farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 5. Mazkur farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
INTERNET TARMOGʻIDA OʻZBEKISTON RESPUBLIKASINING HUKUMAT PORTALINI YANADA RIVOJLANTIRISH CHORA-TADBIRLARI TOʻGʻRISIDA
(resolution, 2023-12-29)

“Axborotlashtirish toʻgʻrisida”gi Oʻzbekiston Respublikasi Qonunini, Oʻzbekiston Respublikasi Prezidentining “Axborot-kommunikatsiya texnologiyalarini yanada rivojlantirishga oid qoʻshimcha chora-tadbirlar toʻgʻrisida” 2005-yil 8-iyuldagi PQ-117-son qarorini bajarish yuzasidan hamda Internet tarmogʻida Oʻzbekiston Respublikasining Hukumat portalini yanada rivojlantirish maqsadida Vazirlar Mahkamasi qaror qiladi: 3. Belgilab qoʻyilsinki, Internet tarmogʻida Oʻzbekiston Respublikasining Hukumat portali xarajatlarini moliyalashtirish, moddiy-texnik taʼminlash va unga xizmat koʻrsatish tasdiqlangan smeta doirasida Oʻzbekiston Respublikasi Raqamli texnologiyalar vazirligi huzuridagi Raqamli texnologiyalarni rivojlantirish jamgʻarmasi mablagʻlari, shuningdek qonunchilikda taqiqlanmagan boshqa manbalar hisobiga amalga oshiriladi. 4. Vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: bir oy muddatda axborot roʻyxatlari va taqdim etish muddatlari, shuningdek axborot materiallarini joylashtirishga ruxsat berish va axborot xizmatlari tomonidan Guruhga keyinchalik Internet tarmogʻida Oʻzbekiston Respublikasining Hukumat portalida joylashtirish uchun axborot taqdim etish uchun masʼul shaxslarni tayinlash boʻyicha tadbirlar rejasini ishlab chiqsinlar va tasdiqlasinlar; oʻz rasmiy axborot resurslarining qonun hujjatlari talablariga muvofiqligini bir yilda kamida ikki marta ekspertizadan oʻtkazsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
VAZIRLAR MAHKAMASINING “DAVLAT XIZMATChILARINING LAVOZIM MAOShLARIGA YIGIRMA FOIZLI USTAMA HAQ BELGILASh TOʻGʻRISIDA” 1997-YIL 3 IYuLDAGI 339-SON QARORIGA OʻZGARTIRISh KIRITISh HAQIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASI BOSh PROKURATURASINING OLIY OʻQUV KURSLARINI TAShKIL ETISh TOʻGʻRISIDA” 2007-YIL 7 NOYABRDAGI PQ-727-SON QARORI)
(resolution, 2022-07-22)

Oʻzbekiston Respublikasi Prezidentining “Oʻzbekiston Respublikasi Bosh prokuraturasining Oliy oʻquv kurslarini tashkil etish toʻgʻrisida” 2007-yil 7-noyabrdagi PQ-727-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 1997-yil 3-iyuldagi 339-son qarori bilan tasdiqlangan Davlat xizmatchilari lavozimlari roʻyxatining “Qonunchilikni mustahkamlash muammolari va prokuratura-tergov xodimlari malakasini oshirish markazi” boʻlimi quyidagi tahrirda bayon qilinsin: “Oʻzbekiston Respublikasi Bosh prokuraturasining Oliy oʻquv kurslari Boshliq Boshliq oʻrinbosari Kafedra boshligʻi Katta oʻqituvchi Oʻqituvchi Boʻlim boshligʻi Bosh mutaxassis Yetakchi mutaxassis 1-toifali mutaxassis 2-toifali mutaxassis”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
2008 YIL UChUN DAVLAT STATISTIKA HISOBOTI ShAKLLARINI TASDIQLASh TOʻGʻRISIDA
(resolution, 2008-12-23)

Oʻzbekiston Respublikasining “Davlat statistikasi toʻgʻrisida”gi Qonunining 6-moddasiga asosan va Oʻzbekiston Respublikasi Vazirlar Mahkamasining 2003-yil 8-yanvardagi 8-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq, Oʻzbekiston Respublikasi Davlat statistika qoʻmitasi qaror qiladi: 1. 2008-yil uchun Davlat statistika hisoboti shakllari 1—195-ilovalarga* muvofiq tasdiqlansin. 2. Mazkur Qaror bilan tasdiqlanayotgan davlat statistika hisobotlarining yillik shakllari — 2007-yil uchun hisobotdan boshlab, joriy hisobot shakllari — 2008-yilning 1-yanvaridan boshlab kuchga kiritilsin. 3. Davlat statistika qoʻmitasining quyidagi qarorlari 2008-yil 1-yanvardan boshlab oʻz kuchini yoʻqotgan deb hisoblansin: “Iqtisodiyot tarmoqlari boʻyicha davlat statistika hisobotlari shakllarini tasdiqlash toʻgʻrisida”gi (2006-yil 1-dekabrdagi 12-sonli); “Qishloq xoʻjaligi va ekologiya boʻyicha davlat statistika hisobotlari shakllarini tasdiqlash toʻgʻrisida”gi (2006-yil 1-dekabrdagi 13-sonli); “Mikrofirma va kichik korxonalar uchun davlat statistika hisobotlari shakllarini tasdiqlash toʻgʻrisida”gi (2006-yil 1-dekabrdagi 14-sonli); “Ijtimoiy soha boʻyicha davlat statistika hisobotlari shakllarini tasdiqlash toʻgʻrisida”gi (2006-yil 1-dekabrdagi 15-sonli). 4. Mazkur Qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtgandan keyin kuchga kiradi.
DAVLAT ULUSHLARINI BOSHQARISH BOʻYICHA DAVLATNING ISHONCHLI VAKILLARI, BOSHQARUVCHI KOMPANIYALAR VA ISHONCHLI BOSHQARUVCHILAR FAOLIYATI SAMARADORLIGI MONITORINGINI YURITISH TARTIBI TOʻGʻRISIDAGI NIZOMGA OʻZGARTISH VA QOʻSHIMCHALAR KIRITISH HAQIDA
(resolution, 2025-12-24)

Xususiylashtirilgan korxonalarni korporativ boshqarish jarayonida davlatning ishonchli vakillari, boshqaruvchi kompaniyalarning faoliyati samaradorligining zarur nazoratini taʼminlash maqsadida Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi davlat mulkini boshqarish va tadbirkorlikni qoʻllab-quvvatlash qoʻmitasining 2005-yil 1-noyabrdagi 01/06-18/06-sonli qarori (2005-yil 11-noyabr, roʻyxat raqami 1394 — Oʻzbekiston Respublikasi qonun hujjatlari toʻplami, 2004-yil, 30-son, 351-modda; 2005-yil, 45-son, 348-modda) bilan tasdiqlangan Davlat ulushlarini boshqarish boʻyicha davlatning ishonchli vakillari, boshqaruvchi kompaniyalar va ishonchli boshqaruvchilar faoliyati samaradorligi monitoringini yuritish tartibi toʻgʻrisidagi nizomga ilovaga* muvofiq tegishli oʻzgartish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUKUMATI BILAN POKISTON ISLOM RESPUBLIKASI HUKUMATI OʻRTASIDA TRANSPORT VA TOVARLAR TRANZITI SOHASIDA HAMKORLIK TOʻGʻRISIDA BITIMNI (TOShKENT, 2007-YIL 14 MART) RATIFIKATSIYA QILISh HAQIDA
(law, 2007-12-14)

Oʻzbekiston Respublikasi Hukumati bilan Pokiston Islom Respublikasi Hukumati oʻrtasida transport va tovarlar tranziti sohasida hamkorlik toʻgʻrisida Bitim (Toshkent, 2007-yil 14-mart) ratifikatsiya qilinsin.
OʻZBEKISTON RESPUBLIKASI BILAN TURKMANISTON OʻRTASIDA DOʻSTONA MUNOSABATLARNI VA HAR TOMONLAMA HAMKORLIKNI YANADA MUSTAHKAMLASh TOʻGʻRISIDA ShARTNOMANI (AShXOBOD, 2007-YIL 18 OKTYABR) RATIFIKATSIYA QILISh HAQIDA
(law, 2007-12-13)

Oʻzbekiston Respublikasi bilan Turkmaniston oʻrtasida doʻstona munosabatlarni va har tomonlama hamkorlikni yanada mustahkamlash toʻgʻrisida Shartnoma (Ashxobod, 2007-yil 18-oktabr) ratifikatsiya qilinsin.
TIJORAT BANKLARI KAPITALINING YETARLIGIGA QOʻYILADIGAN TALABLAR TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2015-10-13)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”, “Banklar va bank faoliyati toʻgʻrisida” qonunlari va Oʻzbekiston Respublikasi Prezidentining “Bank tizimini yanada rivojlantirish va boʻsh pul mablagʻlarini bank aylanmasiga jalb etish chora-tadbirlari toʻgʻrisida” 2007-yil 7-noyabrdagi PQ-726-sonli qaroriga muvofiq Markaziy bank Boshqaruvi qaror qiladi: 1. Tijorat banklari kapitalining yetarligiga qoʻyiladigan talablar toʻgʻrisidagi nizomga (2000-yil 25-iyul, roʻyxat raqami 949) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kundan keyin amalga kiritilsin.
BANKLARNI ROʻYXATGA OLISh VA ULARGA LITSENZIYA BERISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2009-10-18)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”, “Banklar va bank faoliyati toʻgʻrisida” qonunlari va Oʻzbekiston Respublikasi Prezidentining “Bank tizimini yanada rivojlantirish va boʻsh pul mablagʻlarini bank aylanmasiga jalb etish chora-tadbirlari toʻgʻrisida” 2007-yil 7-noyabrdagi PQ-726-sonli qaroriga muvofiq Markaziy bank Boshqaruvi qaror qiladi: 1. Banklarni roʻyxatga olish va ularga litsenziya berish tartibi toʻgʻrisidagi nizomga (1999-yil 11-fevral, roʻyxat raqami 630) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kundan keyin amalga kiritilsin.
OʻZBEKISTON RESPUBLIKASI JINOYAT-PROTSESSUAL KODEKSINING 542-MODDASIGA QOʻShIMChA VA OʻZBEKISTON RESPUBLIKASI JINOYAT-IJROIYA KODEKSINING 61-MODDASIGA OʻZGARTISh KIRITISh TOʻGʻRISIDA
(code, 2007-12-13)

1-modda. Oʻzbekiston Respublikasining 1994-yil 22-sentabrda qabul qilingan 2013-XII-sonli Qonuni bilan tasdiqlangan Oʻzbekiston Respublikasining Jinoyat-protsessual kodeksi (Oʻzbekiston Respublikasi Oliy Kengashining Axborotnomasi, 1995-yil, № 2, 5-modda; Oʻzbekiston Respublikasi Oliy Majlisining Axborotnomasi, 1995-yil, № 12, 269-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 11, 23-moddalar, № 9-10, 165, 182-moddalar; 2002-yil, № 9, 165-modda; 2003-yil, № 5, 67-modda; 2004-yil, № 1-2, 18-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 418-modda; 2006-yil, № 6, 261-modda; 2007-yil, № 4, 166-modda, № 6, 248, 249-moddalar, № 9, 422-modda) 542-moddasi: quyidagi mazmundagi ikkinchi qism bilan toʻldirilsin: “Jazoni ijro etish muassasasi hududini yoki maʼmuriyatning yoʻllanmasi boʻyicha oʻzi turishi lozim boʻlgan boshqa joyni oʻzboshimchalik bilan tashlab ketgan mahkumni manzil-koloniyadan boshqa tartibli koloniyaga oʻtkazish toʻgʻrisidagi masala prokurorning iltimosnomasiga binoan koʻrib chiqiladi. Mahkumning sudda hozir boʻlishini taʼminlash imkoniyati boʻlmagan taqdirda mazkur masala sud tomonidan mahkumning ishtirokisiz koʻrib chiqiladi. Bunda mahkumni qamoqqa olish va unga nisbatan qidiruv eʼlon qilish haqidagi masala sud tomonidan hal qilinishi kerak”; ikkinchi—oltinchi qismlari tegishincha uchinchi—yettinchi qismlar deb hisoblansin. 2-modda. Oʻzbekiston Respublikasining 1997-yil 25-aprelda qabul qilingan 409-I-sonli Qonuni bilan tasdiqlangan Oʻzbekiston Respublikasining Jinoyat-ijroiya kodeksi (Oʻzbekiston Respublikasi Oliy Majlisining Axborotnomasi, 1997-yil, № 6, 175-modda; 2003-yil, № 9-10, 149-modda; 2004-yil, № 1-2, 18-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 6, 248-modda, № 9, 422-modda) 61-moddasining uchinchi qismidagi “537-moddasiga” degan soʻzlar “537-moddasi va 542-moddasining ikkinchi qismiga” degan soʻzlar bilan almashtirilsin. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASINING JINOYAT-PROTSESSUAL KODEKSIGA OʻZGARTISh VA QOʻShIMChALAR KIRITISh TOʻGʻRISIDA
(code, 2007-12-13)

1-modda. Oʻzbekiston Respublikasining 1994-yil 22-sentabrda qabul qilingan 2013-XII-sonli Qonuni bilan tasdiqlangan Oʻzbekiston Respublikasining Jinoyat-protsessual kodeksiga (Oʻzbekiston Respublikasi Oliy Kengashining Axborotnomasi, 1995-yil, № 2, 5-modda; Oʻzbekiston Respublikasi Oliy Majlisining Axborotnomasi, 1995-yil, № 12, 269-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 11, 23-moddalar, № 9-10, 165, 182-moddalar; 2002-yil, № 9, 165-modda; 2003-yil, № 5, 67-modda; 2004-yil, № 1-2, 18-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 418-modda; 2006-yil, № 6, 261-modda; 2007-yil, № 4, 166-modda, № 6, 248, 249-moddalar, № 9, 422-modda) quyidagi oʻzgartish va qoʻshimchalar kiritilsin: 1) 332-moddaning uchinchi qismi quyidagi mazmundagi uchinchi va toʻrtinchi qismlar bilan almashtirilsin: “Tergov qilinayotgan jinoyat ishi bilan bogʻliq boʻlmagan yangi jinoyat aniqlangan taqdirda, jinoyat ishining mazkur holatga doir qismi jinoyat ishi qoʻzgʻatilgan holda alohida ish yurituvga ajratiladi. Ishlarni birlashtirish va ajratish surishtiruvchining, tergovchining, prokurorning qarori yoki sudning ajrimi bilan amalga oshiriladi”; 2) 351-moddasi quyidagi mazmundagi ikkinchi va uchinchi qismlar bilan toʻldirilsin: “Jinoyat ishlari birlashtirilayotganda ular boʻyicha ish yuritish muddati uzoqroq muddat davomida tergov qilingan jinoyat ishi boʻyicha belgilanadi. Bunda qolgan jinoyat ishlari boʻyicha ish yuritish muddati uzoqroq tergov qilingan ishning muddati bilan qamrab olinadi va qoʻshimcha ravishda hisobga olinmaydi. Alohida ish yurituvga ajratilgan jinoyat ishi boʻyicha dastlabki tergov muddati, agar jinoyat ishi yangi jinoyat boʻyicha yoki yangi shaxsga nisbatan ajratilayotgan boʻlsa, tegishli qaror chiqarilgan kundan eʼtiboran hisoblanadi. Qolgan hollarda muddat bu jinoyat ishi qaysi jinoyat ishidan alohida ish yurituvga ajratilgan boʻlsa, oʻsha jinoyat ishi qoʻzgʻatilgan paytdan eʼtiboran hisoblanadi”; Ikkinchi—oltinchi qismlari tegishincha toʻrtinchi—sakkizinchi qismlar deb hisoblansin: 2-modda. Ushbu Qonun rasmiy eʼlon qilingan kundan eʼtiboran kuchga kiradi.
Qurbon hayitini nishonlash toʻgʻrisida
(resolution, 2020-09-28)

Muborak Qurbon hayitining xalqimiz maʼnaviy hayotidagi oʻrni va ahamiyatini eʼtiborga olib hamda Oʻzbekiston Respublikasi Prezidentining “Diniy bayram — Qurbon hayitini dam olish kuni deb eʼlon qilish haqida”gi 1991-yil 20-iyundagi PF-221-son Farmoniga muvofiq: 1. 2007-yilda Qurbon hayitining birinchi kuni 19-dekabrga toʻgʻri kelishi haqida Oʻzbekiston musulmonlari idorasi murojaatini inobatga olib, 2007-yil 19-dekabr dam olish kuni deb belgilansin va mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari, “Kamolot” yoshlar ijtimoiy harakati va boshqa barcha mutasaddi idora va jamoat tashkilotlari Qurbon hayitining joylarda tartibli va yuqori darajada, xalqimizning milliy qadriyatlariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Qurbon hayitini nishonlash bilan bogʻliq tadbirlarni keng yoritish tavsiya etilsin.
OʻZBEKISTON RESPUBLIKASI VAZIRLAR MAHKAMASINING “QIShLOQNI LIZING ShARTLARIDA QIShLOQ XOʻJALIGI TEXNIKASI BILAN TAʼMINLASh ChORA-TADBIRLARI TOʻGʻRISIDA” 2000-YIL 2 NOYABRDAGI 424-SON QARORIGA OʻZGARTIRIShLAR KIRITISh HAQIDA (OʻZBEKISTON RESPUBLIKASI PREZIDENTINING “HOSILDORLIGI PAST BOʻLGAN YERLARDA DAVLAT EHTIYOJLARI UChUN QIShLOQ XOʻJALIGI MAHSULOTLARI YETIShTIRUVChI FERMER XOʻJALIKLARINI QOʻLLAB-QUVVATLASh ChORA-TADBIRLARI TOʻGʻRISIDA” 2007-YIL 5 NOYABRDAGI PQ-725-SON QARORI)
(resolution, 2022-07-22)

Oʻzbekiston Respublikasi Prezidentining “Hosildorligi past boʻlgan yerlarda davlat ehtiyojlari uchun qishloq xoʻjaligi mahsulotlari yetishtiruvchi fermer xoʻjaliklarini qoʻllab-quvvatlash chora-tadbirlari toʻgʻrisida” 2007-yil 5-noyabrdagi PQ-725-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Qishloqni lizing shartlarida qishloq xoʻjaligi texnikasi bilan taʼminlash chora-tadbirlari toʻgʻrisida” 2000-yil 2-noyabrdagi 424-son qaroriga (Oʻzbekiston Respublikasi QT, 2000-y., 11-son, 70-modda) quyidagi oʻzgartirishlar kiritilsin: a) 5-bandning toʻrtinchi xatboshi quyidagi tahrirda bayon qilinsin: “fermer xoʻjaliklari uchun lizing muddati — 10 yil, Qoraqalpogʻiston Respublikasi va Xorazm viloyati mashina-traktor parklari uchun — 10 yilgacha, qolgan lizing oluvchilar uchun — 7 yil”; b) 1-ilova 9-bandining toʻrtinchi xatboshi quyidagi tahrirda bayon qilinsin: “Oʻzqishloqxoʻjalikmashlizing” kompaniyasiga texnika qiymatining qolgan 85 foizini va foizlarni lizing muddati mobaynida (fermer xoʻjaliklari — 10 yil mobaynida, Qoraqalpogʻiston Respublikasi va Xorazm viloyati mashina-traktor parklari — 10 yilgacha muddatda, qolgan lizing oluvchilar — 7 yil mobaynida) toʻlaydilar”. 2. Ushbu qaror 2008-yil 1-yanvardan boshlab kuchga kiradi.